open-index/open-wikipedia-markdown huggingface dataset:
(159402) 1999 AP10

**(159402) 1999 AP10** estas marsrenkonta kaj terrenkonta amora asteroido malkovrita la  en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Orbito 
Ĝi estas en orbita resonanco 2:1 kun Marso.

Ĝia discentra orbito krucas tiujn de Marso kaj ekstere tanĝas tiun de la Tero.

* Ĝia marsa MOID estas 0,03553 astronomia unuo (5,315 milionoj da km).
* Ĝia tera MOID estas 0,07715 astronomia unuo (11,542 milionoj da km).
* Ĝia venusa MOID estas 0,3165 astronomia unuo (47,348 milionoj da km).
* La 21-an de septembro 1954 ĝi pasis al 0,07523 astronomia unuo (11,2542 milionoj da km) de Marso.
* La  ĝi pasos al 0,07983 astronomia unuo (11,942 miliono da kilometroj) de la ruĝa planedo.
* La  ĝi pasis al 0,07631 astronomia unuo (11,416 milionoj da km) de la Tero.
* La  ĝi pasos al 0,08427 astronomia unuo (12,607 milionoj da km) de nia planedo.

## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 1999
Encinacorba

**Encinacorba** [enzinaKORba] estas municipo de Hispanio, en la sudokcidento de la komarko *Campo de Cariñena* kies ĉefurbo estas Cariñena mem, en la sudo de la Provinco Zaragozo (regiono Aragono). La loknomo *Encinacorba* estas popoletimologie subkomprenata kiel "kurba anzino", kaj tial en la municipa blazono aperas anzino kun kurbiĝinta trunko. Tamen plej verŝajne la etimologio estas alia (vidu sube ĉe Historio).

## Geografio
Encinacorba estas municipa teritorio en la sudokcidento de la komarko Campo de Cariñena sude de tiuj de Aguarón kaj de Cosuenda, kiuj okupas la okcidenton de la komarko. Ĝi estas ĉe montaro Sierra de Algairén, apartenanta al la Iberia Sistemo. 

La loĝloko Encinacorba mem estas je 55 km sudokcidente de Zaragozo, provinca kaj regiona ĉefurbo kaj je 7 km de Cariñena, je 762 msm. Ĝi estas sudokcidente de Cariñena kaj pli proksima al Paniza sed sen rekta ŝosea konekto kaj tiel oni devas iri norden al Cariñena kaj poste sude al Paniza laŭ la nacia ŝoseo N-330 aŭ laŭ la aŭtoŝoseo *Autovía Mudéjar*.

## Historio
La konkero de la areo el islamanoj estis farita en la 12-a jarcento. Encinacorba apartenis al la Ordeno de la Templo ekde 1176 kiam la episkopo de Zaragozo donis ĝin al ili kondiĉe ke okazu reloĝado en: "eclessiam de *Lecina Curva*, locum videlicet heremum situm in loco horroris et vaste solitudinis sed ut populetis et melioretis locum ipsum" kio okazis venontan marton, pere de la foruoj de Zaragozo. En 1317, post la dissolvo de la Templanoj, ĝi pasis al la Ordeno de Sankta Johano de la Hospitalo, dependa de la *Castellanía* de Amposta. 

En Encinacorba naskiĝis fama botanikisto Mariano Lagasca y Segura kaj eminenta bibliografo kaj cervantes-isto Juan Antonio Pellicer. 

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Encinacorba kie oni malaltiĝis ĝis nunaj 335 loĝantoj laŭlonge de la jarcento. Evidente elmigrado foriris al Zaragozo kaj Cariñena.

## Aktualo
Bazo de ekonomio nun estas agrikulturo (cerealoj, olivarboj kaj migdalarboj sed ĉefe vitejoj) kaj brutobredado (kortobirdoj, ŝafoj kaj porkoj) kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la plurstila preĝejo kun mudeĥaraj elementoj, blazondomoj, fontano, ermitejoj, krucmonumentoj (*peirones*), pordego  de Sankta Kruco kiel nura restaĵo de la iama murego, kaj ruinoj de la kastelo Sinascueva kaj naturaj lokoj.

## Vidu ankaŭ 
* Municipoj de la provinco Zaragozo
* Encinacorba (stacidomo)

## Referencoj 

Kategorio:Loĝlokoj de provinco Zaragozo
Kategorio:Municipoj de la provinco Zaragozo
Space Launch System

[eta|La *Space Launch System* sur lanĉbazo 39B ĉe [Kennedy Space Center|Kosmocentro Kennedy.]]
La ***Space Launch System*** (**SLS**, angla por "spac-lanĉa sistemo") estas usona pezega lanĉ-veturilo kreita de NASA. Ĝi povas porti la plej grandan pezon el ĉiuj nun uzataj raketoj. La SLS estas la ĉefa raketo de la Programo Artemis, kiu celas denovan surluniĝon. Ĝi do portos skipon, la spacveturilon Orion, kaj ĝian skipon al la Luno. La unua lanĉo de la SLS okazis la 16-an de novembro 2022, por la senhoma misio *Artemis I*.

La SLS evoluos al plej potencaj aranĝaĵoj. La unuaj tri lanĉoj uzos aranĝaĵon *Block 1*, kiu povas porti 27 tonelojn (t) al la Luno. Ekde la kvara lanĉo uzos aranĝaĵon *Block 1B*, kiu povas levi 38 t, kaj poste *Block 2,* kiu povas porti 46 t.. Tamen, prokrastoj okazis multfoje, kaj la raketo ne estis preta ĝis 2022.

## Fontoj 
Kategorio:Kosmoesploroj en Usono
Kategorio:Programoj de NASA
Kategorio:Programo Artemis
Hannes Wader

**Hannes WADER** -  - estas konata nuntempa kantaŭtoro en la germana lingvo. Li naskiĝis la 23-an de junio 1942 en Bielefeld, do nun estas -jara.

Unue konata kiel socie kritika kansonisto kiu influis la studentan movadon, li poste turnis sin al tradiciaj germanaj kaj platgermanaj kantoj. De la malfruaj 1970-aj jaroj li iĝis ĉiam pli engaĝita kiel membro de la Germana Komunista Partio kaj ekaperis ĉe multaj politikaj okazaĵoj. La kantoj kaj socialismaj himnoj de laboristoj konsistigis gravan parton de lia repertuaro tiutempe. Ekde la 1990-aj jaroj, Wader ĉiam pli interpretis verkojn de poetoj de pli fruaj periodoj kiel ekzemple Joseph von Eichendorff kaj la sveda poeto kaj komponisto Carl Michael Bellman.

Origine li estis tre influita fare de la franca kanzonisto Georges Brassens kaj de la usona kantaŭtoro Bob Dylan. Liaj lirikaj tekstoj estas plejparte bazitaj sur siaj propraj kunmetaĵoj kaj ofte estas aŭtobiografiaj. Kelkaj el la kantoj de Wader iĝis popolkantoj kaj povas esti trovitaj en signifaj publikaĵoj kiel ekzemple la *Mundorgel*, germania kantokolekto kiu grandkvante cirkulis la asocia junulara movado dum la 1970-aj ĝis 1990-aj jaroj.

## Eksteraj ligiloj 
*  ()
* Hannes Wader kantas germane la 18-jarcentan germanan soldatkanton "Turniĝi kien mi povus?" kun esperanta poezia traduko sur la paĝo en la reta taglibro *karapaco-panoramo*

Kategorio:Germanaj kantistoj
Kategorio:Germanaj kantaŭtoroj
Kategorio:Germanlingvaj kantistoj
Konstantin Wecker

**Konstantin WECKER** -  - estas konata nuntempa kantaŭtoro en la germana lingvo. Li naskiĝis la 1-an de junio 1947 en Munkeno, do nun estas -jara.

Klasike edukita ĉe la Vilhelma gimnazio de Munkeno, li ricevis unu el siaj unuaj laboroj kiel kantverkisto ĉe la munkena kabaredo  "Münchner Lach- und Schießgesellschaft" en 1973. Lia sukceso kiel kantisto venis en 1977 kun la disko *Genug ist nicht genug ("Sufiĉe Ne Sufiĉas""), kiu inkludas la popularan parolan baladon "Willy", pri supozeble proksima amiko de Wecker kiu estis mortigita fare de ebriaj nazioj (pri esperanta versio de la balado vide sube ĉe la eksteraj ligiloj).

Konstantin Wecker publikigis pli ol kvardek albumojn, kaj ankaŭ komponis muzikon por filmo, teatro kaj porinfanaj muzikaloj.

En 2003, li iĝis publika kontraŭulo de la Iraka milito, aliĝante al siaj maldekstremaj kantaŭtoraj kolegoj Hannes Wader kaj Reinhard Mey.

En marto 2006, Wecker estis devigita nuligi planitan prezenton en la urbeto Halberstadt, Saksio-Anhalto. Tio okazis post kiam la laŭ membraro malgranda dekstre ekstremisma Nacidemokrata partio de Germanio premadis lokajn aŭtoritatojn kaj minacis perforte interrompi la koncerton. La fakto de eta radikala grupiĝo povus diktatorece decidi ĉu okazigi kulturan eventon aŭ ne, tiam tre konsternis multajn germanojn kaj la amaskomunikilojn, despli ke ne certis ĉu la decidon en la urbodomo faris timidaj aŭ mem decide naciismaj oficistoj. Wecker promesis reveni al la urbo en la somero de 2006 kaj poste rezultis sukcesa koncerto en Halberstadt la 17-an de junio 2006, akompanita fare de kolega kantaŭtoro Hannes Wader kaj afgana perkutisto *Hakim Ludin''. 

## Eksteraj ligiloj 
*  ()
* lia balado "Hieraŭ ili mortbatis Vilĉjon" en origina versio en la bavara dialekto de la germana kaj en esperantlingva traduko

Kategorio:Germanaj kantistoj
Kategorio:Germanaj kantaŭtoroj
Kategorio:Germanlingvaj kantistoj
Daroka Kamparo

[150px|eta|Loko de la komarko *Daroka Kamparo* en la sudokcidento de la [provinco Zaragozo en centro de Aragono.]]
**Daroka Kamparo**, kaj en hispana *Campo de Daroca* [KAmpo dedaROka], estas komarko de komunumo Aragono, en Hispanio, en la sudokcidento de la Provinco Zaragozo. Ĝi lokiĝas en la Ebra baseno kaj ĝia ĉefurbo estas Daroko.

## Municipoj 
eta|400px|Municipoj en Daroka Kamparo.
La komarko ampleksas jenajn 35 municipojn:

* Acered
* Aldehuela de Liestos
* Anento
* Atea
* Badules
* Balconchán
* Berrueco
* Cerveruela
* Cubel
* Las Cuerlas
* Daroca
* Fombuena
* Gallocanta
* Herrera de los Navarros
* Langa del Castillo
* Lechón
* Luesma
* Mainar
* Manchones
* Murero
* Nombrevilla
* Orcajo
* Retascón
* Romanos
* Santed
* Torralba de los Frailes
* Torralbilla
* Used
* Val de San Martín
* Valdehorna
* Villadoz
* Villanueva de Jiloca
* Villar de los Navarros
* Villarreal de Huerva
* Villarroya del Campo

## Geografio 
Daroka Kamparo limas norde kun la *Comunidad de Calatayud* kaj *Campo de Cariñena*, sudoriente kun la komarko *Señorío de Molina* (en la provinco Gvadalaĥaro), sude kun la komarko Jiloca kaj oriente kun *Campo de Belchite*.

Parto de ĝia teritorio estas okupata de la Lageto Gallocanta.

[eta|dekstra|250px|La [Lageto Gallocanta.]]
La **Natura Rezervejo Lageto Gallocanta** estas natura rezervejo de Aragono (Hispanio), inter la komarkoj Daroka Kamparo kaj Jiloca [ĥiLOka], formante parton de la municipaj teritorioj de Santed, Gallocanta, Berrueco, Las Cuerlas, Tornos kaj Bello; tio estas, inter la provincoj Zaragozo kaj Teruelo. Ĝi estas en la zono de la Iberia Sistemo. La loĝlokoj kiuj ĉirkaŭas la lageton estas Gallocanta, Berrueco, Tornos, Bello kaj Las Cuerlas.

La loknomo *Gallocanta* [galjoKANta] laŭvorte signifas "kantas virkoko", sed alude al abundo de grandaj birdoj kiel gruoj.

La lageto Gallocanta enhavas areon de 1924 ha krom pliaj 4553 ha de protektita periferia zono. La senelflua baseno estas ĉirkaŭita de la montaroj Santa Cruz kaj Pardos norde, Sierra Menera sude kaj Caldereros oriente.

## Ekonomio kaj kulturo 
La agrikulturo estas la ĉefa ekonomia rimedo, ĉefe per kultivado de cerealoj, furaĝo kaj vitejoj. De la arta heredo menciendas la urbo Daroca, kiu konservas siajn mezepokajn muregojn. Inter la naturaj lokoj elstaras la lageto de Gallocanta, kie koncentriĝas grandaj kvantoj de migrobirdoj.

## Notoj 
## Bibliografio 
* Fabián Mañas Ballestín (kunordig.), *Comarca del Campo de Daroca*, [Zaragoza]: Departamento de Presidencia y Relaciones Institucionales, [2003]

## Eksteraj ligiloj 
* Komarko Campo de Daroca, en comarcaacomarca.com
* Komarkoj de Aragono, Campo de Daroca 

Kategorio:Provinco Zaragozo
Kategorio:Geografio de Aragono
Kategorio:Komarkoj de provinco Zaragozo
Rubidia hidroksido

**Rubidia hidroksido** aŭ **hidroksido de rubidio** estas neorganika kombinaĵo apartenanta al la familio de la hidroksidoj, rezultanta el hidratagado de la rubidia oksido aŭ hidrolizo de rubidiaj saloj. Rubidia hidroksido estas blanka aŭ palflava higroskopa solidaĵo, solvebla en akvo, alkoholoj kaj aliaj nepolaraj organikaj solvantoj. Rubidia hidroksido prezentas unu hidroksilan grupon ligitan al rubidiatomo. Ĝi konsistas je 1 rubidiatomo, 1 hidrogenatomo, 1 oksigenatomo kaj uzatas en kemiaj sintezoj.

## Reakcioj 
### Reakcio 1 
* Preparado de **rubidia hidroksido** per traktado de **rubidia oksido** kun **akvo**:

### Reakcio 2 
* Reakcio de **rubidia sulfato** kun **baria hidroksido** donante **rubidia hidroksido**

### Reakcio 3 
* Preparado de **rubidia hidroksido** per hidrolizo de la **rubidia klorido**:

### Reakcio 4 
* Preparado de **rubidia oksido** per senhidratigado de **rubidia hidroksido**:

## Vidu ankaŭ 
* Hidroksidoj

## Referencoj 
Kategorio:Hidroksidoj
Stroncia hidroksido

**Stroncia hidroksido** aŭ **duhidroksido de stroncio** estas neorganika kombinaĵo apartenanta al la familio de la hidroksidoj, rezultanta el hidratagado de la **stroncia oksido** aŭ hidrolizo de **stronciaj saloj**. Stroncia hidroksido estas senkoloraj, prismaj, delikvaj kristaloj, nesolveblaj en akvo sed solvebla en alkoholoj kaj aliaj nepolaraj organikaj solvantoj. Stroncia hidroksido prezentas du hidroksilajn grupojn ligitan al stronciatomo. Ĝi konsistas je 1 stroncatomo, 2 hidrogenatomo, 2 oksigenatomoj kaj uzatas en kemiaj sintezoj.

## Reakcioj 
### Reakcio 1 
* Preparado de **stroncia hidroksido** per traktado de **stroncia oksido** kun **akvo**:

### Reakcio 2 
* Reakcio de **stroncia sulfato** kun **stroncia hidroksido** donante **stroncia hidroksido**

### Reakcio 3 
* Preparado de **stroncia hidroksido** per hidrolizo de la **stroncian (II) kloridon**:

### Reakcio 4 
* Preparado de **stroncia oksido** per senhidratigado de **stroncia hidroksido**:

## Vidu ankaŭ 
* Hidroksidoj

## Referencoj 
Kategorio:Hidroksidoj
La posteuloj

***The Descendants*** (La posteuloj) estas usona komedi-drama filmo el 2011 reĝisorita fare de Alexander Payne. La filmo de Payne, Nat Faxon, kaj Jim Rash estas bazita sur la romano (2007) de la sama nomo fare de Kaui Hart Hemmings. La geaktoroj estis George Clooney en la ĉefrolo, Shailene Woodley, Amara Miller en ŝia filmdebuto, Beau Bridges, Judy Greer, Matthew Lillard, kaj Robert Forster, kaj la filmo estis publikigita fare de Fox Searchlight Pictures en Usono la 18-an de novembro 2011, post prezentado ĉe la Toronto Internacia Kinfestivalo de 2011. Spurante la vojaĝon de mandatulo kaj terbarono Matt King, kiu luktas kun neatenditaj okazoj en sia monotona vivo, *The Descendants* estis kritika kaj financa sukceso, atingante 177 milionojn da usonaj dolaroj kontraŭ buĝeto de 20 milionoj da usonaj dolaroj kaj ricevante aklamon por la prezentoj de Clooney kaj Woodley, la reĝisorado kaj scenaro de Payne, kaj la redaktado de Kevin Tent. La filmo estis nomumita por kvin Oskaroj ĉe la 84-a ceremonio de Akademiaj Premioj, kaj gajnis unu por la Plej Bonkvalita Adaptita Scenaro. La filmo ankaŭ gajnis du Orajn Globojn por la filmo kaj por Clooney.

Kategorio:Usonaj filmoj
Kategorio:Aperis en 2011
Villar de los Navarros

**Villar de los Navarros** [biLJAR delosnaBAros] estas municipo de Hispanio, en la oriento de la komarko Daroka Kamparo kies ĉefurbo estas Daroko mem, en la sudo de la Provinco Zaragozo (regiono Aragono). La loknomo *Villar de los Navarros* estas etimologie komprenebla kiel *Vilaĝo de la Navaranoj*, alude al reloĝantoj.

## Geografio 
eta|maldekstre|200ra|Sonorilturo de la preĝejo.
Villar de los Navarros estas municipa teritorio en la oriento de la komarko Daroka Kamparo sude de tiu de Herrera de los Navarros, kie ambaŭ okupas la orientan pinton de la komarko. Ĝi estas sur la maldekstra bordo de la rivero Cámaras (alfluanto de la rivero Aguasvivas, kiu siavice estas alfluanto de Ebro), mezvoje inter Daroca kaj Belchite.

Post krucmonumento *Peirón de San Antonio*, survoje al Plenas kaj Moyuela, estas granda dolino ĉirkaŭ 100 m de diametro kaj ĉirkaŭ 30 de profundeco.

La loĝloko Villar de los Navarros mem estas je 78 km sudokcidente de Zaragozo, provinca kaj regiona ĉefurbo, je 799 msm. Ĝi estas tute inter Herrera de los Navarros norde kaj Nogueras sude laŭ la regiona ŝoseo A-220.

## Historio 
La konkero de la areo el islamanoj estis farita en la 12-a jarcento.

Kadre de la Unua Karlisma Milito, la 24an de Aŭgusto 1837, okazis la Batalo de Villar de los Navarros, nome grava venko de la karlistoj, kiuj perdis ĉirkaŭ 400 homojn, sed perdigis samkvante al la isabel-isma flanko, kaj faris plu pli ol 400 vunditojn kaj pli ol 2 000 militprizonulojn. En la karlisma tendaro estris la armeon la tronpretendanto Carlos María Isidro de Borbón kun Vicente González Moreno, kiuj gastis en la propra Villar de los Navarros. Charles Lewis Gruneisen, ĵurnalisto de *Morning Post*, ĉe la karlisma tendaro sendis dupaĝan reportaĵon kiu estis publikigitaj post kelkaj tagoj, kaj nun foje konsiderata de historiistoj kiel la unua batalo de la historio rakontita de militĵurnalisto. Nuntempe lokanoj kaj fakuloj rekreas la batalon.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Villar de los Navarros kie oni malaltiĝis ĝis nunaj 130 loĝantoj laŭlonge de la jarcento. Evidente elmigrado foriris al Zaragozo kaj Cariñena.

## Aktualo 
Bazo de ekonomio nun estas agrikulturo (cerealoj, olivarboj kaj migdalarboj sed ĉefe vitejoj) kaj brutobredado (kortobirdoj, ŝafoj kaj porkoj) kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la tre mudeĥara preĝejo de Sankta Petro, du ermitejoj, krucmonumentoj (*peirones*), unuarka mezepoka ponto, neĝujo, arkeologia kuŝejo de setlejo de iberoj kaj naturaj lokoj ĉefe ĉe la rivero Cámaras.

## Vidu ankaŭ 
* Municipoj de la provinco Zaragozo

## Referencoj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo
Kupra (II) hidroksido

**Kupra (II) hidroksido** aŭ **duhidroksido de kupro** estas neorganika kombinaĵo apartenanta al la familio de la hidroksidoj, rezultanta el hidratagado de la **kupra (II) oksido** aŭ hidrolizo de **kupraj (II) saloj**. Kupra (II) hidroksido estas verda aŭ blueca senodora solidaĵo, solvebla en amoniako, nesolvebla aŭ malmulte solvebla en akvo, alkoholoj kaj aliaj nepolaraj organikaj solvantoj. Kupra (II) hidroksido prezentas du hidroksilajn grupojn ligitajn al kupratomo. Ĝi konsistas je 1 kupratomo, 2 hidrogenatomoj, 2 oksigenatomoj kaj uzatas en kemiaj sintezoj.

Kuprika duhidroksido estas vaste uzata kupra fungicido. Ĝi havas malaltan akvan solveblecon kaj malaltan volatilecon. Kiel peza metalo, kupro mem ne degradiĝas en la vivmedio. Ĝi estas modere toksa por mamuloj kaj plejmulto el la biodiverseco. Ĝi estas efika ĉefe kontraŭ vasta gamo da fungaj patogenoj inkluzive de melduoj kaj folimakuloj. Kuprobazaj produktoj pruviĝis afekcii kontraŭ multaj fungaj patogenoj en kampo-eksperimentoj.

## Reakcioj 
### Reakcio 1 
* Preparado de **kupra (II) hidroksido** per traktado de **kupra (II) oksido** kun **akvo**:

### Reakcio 2 
* Preparado de **kupra (II) hidroksido** per hidrolizo de la **kupro**:

### Reakcio 3 
* Preparado de **kupra (II) hidroksido** per hidrolizo de la **kupra (II) klorido**:

### Reakcio 4 
* Preparado de **kupra (II) oksido** per senhidratigado de **kupra (II) hidroksido**:

### Reakcio 5 
* Reakcio de **kupra (II) hidroksido** kun **amoniako** donante kuprikan tetraamino-duhidroksidon pli konata kiel **Reakciaĵo de Schweizer**:

## Vidu ankaŭ 
* Hidroksidoj
* Kupra (I) hidroksido

## Referencoj 
Kategorio:Hidroksidoj
József Marosi

**József Marosi** [jOĵef maroŝi], laŭ hungarlingve kutima nomordo **Marosi József** estis hungara skermisto (spadisto, rapiristo), olimpiano, mondĉampiono, maŝininĝeniero. Lia fratino estis Paula Marosi.
eta|

József Marosi naskiĝis la  en Budapeŝto.

## Biografio 
József Marosi maturiĝis en gimnazio en 1953, poste li akiris maŝininĝenieran diplomon en Teknikuniversitato de Budapeŝto en 1958. Post la diplomo li laboris en ŝtata entrepreno ĝis la pensiuliĝo en 1994. Tamen post la pensiuliĝo li plenumis inĝenierajn laborojn. Li estis ankaŭ docento en la Arta Universitato Moholy-Nagy inter 1971 kaj 2009. Li ricevis 3 ŝtatajn premiojn inter 1987-2009.

### Sporta kariero 
Li skermis en sportkluboj inter 1952-1971. En tiu periodo li estis hungara ĉampiono sesfoje ĉiam teame. Li estis olimpiano en Somera Olimpiko 1956 kun arĝenta kaj bronza medaloj teame, krome en mondĉampionumo en 1959 li estis la unua same teame.

## Fontoj 
* hungarlingva biografio kun foto
* hungarlingva biografio
* hungarlingva biografio

## Referencoj 
Kategorio:Hungaraj skermistoj
Kategorio:Hungaraj olimpianoj
Kategorio:Hungaraj maŝininĝenieroj
Kategorio:Budapeŝtanoj
Kategorio:Hungaraj mondĉampionoj
Sankta Irena

**Sankta Irena** povas plu-gvidi al:

* Irene de Tesaloniko, unu el tri virgaj fratinoj mortigita en 304, festotago 3a de aprilo
* Ireno el Romo (mortis ĉ. 288), edzino de martira Sankta Kastulo, festotago 22a de januaro
* Irene de Tomar aŭ de Portugalio (mortis ĉ. 653), , festotago 20a de oktobro
* Irene de Kapadocio, abatino, festotago 28a de julio en Orientaj Ortodoksaj eklezioj
* Irene de Hungario (aŭ Piroska) imperiestrino (mortis 1134), festotago 13a de aŭgusto en Orientaj Ortodoksaj eklezioj
* Hagia Irene preĝejo en Istanbulo estas ofte nomata "Sankta Irene", kvankam ĝi estas efektive nomita post la "Sankta "Dia (Paco) "
* Irene de Ateno, Bizanca imperiestrino (naskiĝis 752, en Ateno — mortis 803, en Lesbos), festotago 9a de aŭgusto en la greka ortodoksa eklezio

## Vidu ankaŭ 
* Irena
* Santorino

Kategorio:Apartigiloj
Ŝivpuri

**Ŝivpuri,** laŭ () estas urbego kaj municipo en centra Barato, en subŝtato Madja-Pradeŝo, en la samnoma distrikto, kie ĝi estas ties sidejo.
eta|maldekstre|

## Demografio 
Ŝivpuri havis populacion de  en 2011 kun legopovo de 66%.
eta|

## Geografio 
Ŝivpuri situas sur malaltaj montoj 462 metrojn super la marnivelo en la norda parto de la subŝtato proksime al Raĝastano. Ĝansi troviĝas 91, Guna 94, Gvalior 102, Lalitpur (Barato) 111, Kota (Raĝastano) 184, Oraj 191, subŝtata ĉefurbo Bopalo 243, Indaur 352, tutlanda ĉefurbo Delhio 359, Mumbajo 873, Kolkato 1133 kilometrojn (aere) https://www.distancefromto.net/.

## Historio 
Ŝivpuri ne havis signifan rolon en historio de la lando, nur ĝi estis somera sidejo de la regantoj de Gvalior. La vastaj densaj arbaroj de Ŝivpuri funkciis kiel la ĉaskampoj por la regantoj, same por la britoj. En 1564 eĉ la mogola imperiestro venis kun siaj ĉasistoj por kapti elefantojn. La britoj establis en tiu loĝloko somerumejojn.

## Ekonomio 
Loĝantoj de Ŝivpuri okupiĝas pri komercado, manfaraĵoj kaj ĉiuspecaj servoj.

## Lingvoj 
En Ŝivpuri la oficiala lingvo estas la hindia.

## Religioj 
En Ŝivpuri plejparto de la populacio estas hinduoj.

## Klimato 
Ŝivpuri situas en subtropika klimato kun tri gravaj sezonoj: varma somero (aprilo-junio), pluva musonsezono (julio-septembro) kaj malvarma vintro. Jare pluvas ĉirkaŭ 780 mm. Inter novembro-aprilo apenaŭ pluvas. La temperaturo varias inter 17-32 °C.

## Trafiko 
Ŝivpuri havas trairan fervojan linion inter Gvalior-Guna. 4 signifaj vojoj kuras al la urbego. La mapo indikas flughavenon, sed informoj mankas pri tio.

## Vidindaĵoj 
* pluraj preĝejoj
* memordomo de la lasta maharaĝo
* somerumejo de maharaĝo
* proksime Nacia Parko kaj aliaj arbaroj
* statuo

## Fontoj 
* WikiTrans

Statue of Tatiya Tope , Shivpuri.jpg|Statuo
Shiv Temple on Chatari Road,Shivpuri,M.P.JPG|Templo

Kategorio:Urboj de Barato
Kategorio:Urboj de Madja-Pradeŝo
Dániel Magay

**Dániel Magay** [magai], laŭ hungarlingve kutima nomordo **Magay Dániel** estas hungara-usona skermisto (sabristo), olimpiano, olimpika ĉampiono, mondĉampiono, kemiisto.

Dániel Magay naskiĝis la  en Szeged.
 
## Biografio 
Dániel Magay maturiĝis en piarista gimnazio en Szeged, dum li skermis. Inter 1950-1956 li skermis en sportklubo en Budapeŝto, inter 1953-1956 li apartenis al la hungara nacia teamo. En 1955 li ekstudis farmacion en Medicina Universitato de Budapeŝto. Tiutempe li estis hungara ĉampiono individue en 1956, mondĉampiono en 1954. Li estis olimpiano en Somera Olimpiko 1956 kun ora medalo teame. Depost la Olimpiko li disidis al Usono, kie same skermis, eĉ trifoje li estis usona ĉampiono individue en 1957, 1958 kaj 1961. Li akiris kemiistan diplomon en Universitato de Kalifornio konata ankaŭ Berkeley, poste li estis kemiisto. Li revizitis Hungarion ekde 1964 kaj en 2017 li rericevis la hungaran ŝtatanecon. Lia edzino naskis filon. Li ricevis hungaran ŝtatan premion en 1996.

## Fontoj 
* hungarlingva biografio 
* hungarlingva biografio

## Referencoj 
Kategorio:Hungaraj skermistoj
Kategorio:Usonaj skermistoj
Kategorio:Hungaraj olimpianoj
Kategorio:Hungaraj olimpikaj ĉampionoj
Kategorio:Hungaraj rifuĝintoj en 1956
Kategorio:Usonaj kemiistoj
Kategorio:Hungaraj mondĉampionoj
Kajagumo

**Kajagumo** - koree 가야금, en ĉina skribo 伽倻琴, en norma transskribo de la korea ekde 2000 *Gayageum*, sed la esperanta nomo ankoraŭ orientiĝas je la nomo *kayagŭm* en la antaŭa transskribo de McCune-Reischauer de 1984 ĝis 2000, kiu ankaŭ estas la bazo de nomigoj en pluraj aliaj neaziaj lingvoj - estas tradicia korea muzikinstrumento. Temas pri citro de arkaĵa aŭ volba tabulo ekipita per 12 kordoj ludata en klasika korea muziko. Ĝi tipe reprezentas la nacian muzikan kulturon de Koreio.

## Legenda ekesto 
Laŭ legendo, la kajagumo estis inventita en la antikva korea regno *Gaja* en la 6-a jarcento laŭ impreso de la ĉina arkaĵa citro *guĝeng* (古箏 / 古筝, pinjine gǔzhēng). La instrumento povas esti spurita reen al la jaro 551 de nia erao kiam dokumento priskriban fuĝanton de la regno Kaja, kiu fuĝis al la najbara regno Silla pro timo de aneksado kaj donacis kajagumon, la novan instrumenton de sia hejmlando Kaja, al la reĝo de Silla. Efektive la regno Gaja jardekon poste, en 562 de nia erao, submetiĝis al la regno Silla, kiu sekve iĝis unu el la Tri Antikvaj Regnoj de Koreio.

Kategorio:Citroj
Kategorio:Koreaj muzikinstrumentoj
Fombuena

**Fombuena** [fomBŬEna] estas municipo de Hispanio, en la oriento de la komarko Daroka Kamparo kies ĉefurbo estas Daroko mem, en la sudo de la Provinco Zaragozo (regiono Aragono). La loknomo *Fombuena* estas etimologie komprenebla kiel *Bona Fonto*.

## Geografio
eta|225px|maldekstre|Fama kverko sur roko.
Fombuena estas municipa teritorio en la oriento de la komarko Daroka Kamparo inter tiu de Luesma oriente kaj tiu de Badules okcidente. Ĝi estas proksime de la Sierra de Herrera en la deklivaroj de la Iberia Sistemo.

La loĝloko Fombuena mem estas je 80 km sudokcidente de Zaragozo, provinca kaj regiona ĉefurbo, je 1022 msm. Ĝi estas tute inter Luesma oriente kaj Badules okcidente laŭ la loka ŝoseo. 

## Historio
eta|225px|maldekstre|Interno de la preĝejo.
La areo estis konkerita el islamanoj en la 12-a jarcento.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Fombuena kie oni malaltiĝis el 266 loĝantoj en 1920 ĝis nur 9 loĝantoj en 1981; poste oni rekuperiĝis ĝis nunaj 59 loĝantoj. Evidente elmigrado foriris al industriaj areoj kiel Zaragozo kaj Cariñena.

## Aktualo
Bazo de ekonomio nun estas agrikulturo (cerealoj, olivarboj kaj migdalarboj sed ĉefe vitejoj) kaj brutobredado (kortobirdoj, ŝafoj kaj porkoj) kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la preĝejo, fontoj, krucmonumento kaj fama kverko sur roko.

## Vidu ankaŭ 
* Municipoj de la provinco Zaragozo

## Referencoj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo
Robinighof

eta|Salzburg - Kastelo Robinighof en la kvartalo Schallmoos
eta|memortabulo pri Danreiter kaj Mozart!
**Robinighof** estas en 1648 starigita baroka kastelo en la salcburga urboparto Schallmoos en Aŭstrujo (Robinigstraße 35).

## Historio 
Robinighof ĝuis sian unuan menciiĝon en 1648, do mallongan tempon post la unuaj grandaj sekigadaj agadoj fare de lia princ-ĉefepiskopa moŝto Paris von Lodron. La saman jaron ĝi iĝis posedaĵo (kiel ankaŭ aliaj bienoj en Schallmoos) de la katedralkapitulanaro. Tiutempe ĝi ankoraŭ nomiĝis *Kochhof*. Vendo jam en 1657 faritis nome al Bartlme Reiter kontraŭ heredrajto. En 1744 akiris ĝin Georg Josef Robinig von Rottenfeld kiu komisiis en 1750, laŭ planoj de Franz Anton Danreiter, alikonstruojn je renesanca kastelo. La kastelo situas ĉe la eosta ĉefa sekigfoso de la tieaj marĉoj, kiuj nuntempe nomiĝas Lämmererbach-rojo. Por Danreiter, emulo de verdaj zonoj, kvazaŭ normalis aranĝi parkon ankaŭ tie ĉi. Interne vandenmetitis ĉ. la jaroj de inter 1785 kaj 1790 historiismaj freskoj.

Gastis tie ĉi ofte Wolfgang Amadeus Mozart, kiu amikiĝis kun la robinig-aj infanoj Sigismund kaj Luise. Sigmund Robinig (1787-1843 Salzburg) nuptis en 1818 la gastejestran filinon Anna Maria Freudens-/Freudlsperger. Lia vidvino (la filo mortis ankoraŭ en la jaro de la naskiĝo) vivis ankoraŭ ĝis 1851 heredigante Karl Buxbaum. De ties vidvino akiris en 1885 la tuton Hermine Fahrner.

## Nuna funkcio 
Eĉ hodiaŭ videblas impona rokoko-fasado. La flanka fasado estas multe pli modera. La reliefa medalono supre de la enirportalo montras Sanktan Jozefon sub blazono de la familio Robinig-Aniser. Komplekta restaŭriĝo sukcesis en 2007. Malpost la domo troviĝas ankaŭ menciinda malfruklasikisma urnopoto kun la enskribo *Errichtet von Maria v. Rubinich*, do pri la starigintino. La puto un soklo kaj sur ĝi metita urno estas sobra. La urno estetike similas al aferoj kiun vendadis la Robinig-oj en siaj feraĵvendejoj.

Almenaŭ ekde la frua 19-a jarcento ĉe rojoflanko estas la malnova alkastela strato (disde Linzer Bundesstraße) dekstre-maldekstre flankita de aleo. La restinta alea ero nuntempe estas pejzaĝa protektotaĵo (*Baumreihe beim Robinighof*, ekde 1991, de 0,2 hektaroj).

## Literaturo 
* Martin Zehentner: "Schlösser, Gutshöfe und Ansitze in Gnigl." Ĉe: Sabine Veits-Falk; Thomas Weidenholzer (eld.): *Gnigl. Mittelalterliches Mühlendorf – Gemeinde an der Eisenbahn – Salzburger Stadtteil* (p. 226–241). Stadtteilverein Gnigl und Stadtgemeinde Salzburg (=Schriftenreihe des Archivs der Stadt Salzburg, 29), Salzburg 2010.

## Eksteraj ligiloj 
* detala konstruaĵpriskribo ĉe *Österreichischen Kunsttopographie* (1916) ĉe archive.org
* informoj ĉe salzburg.gv.at 

## Notoj 
Kategorio:Konstruaĵoj en Salcburgo
Kategorio:Kasteloj en Aŭstrio
Kategorio:Rokoko
Romanos

**Romanos** [roMAnos] estas municipo de Hispanio, en la sudo de la komarko Daroka Kamparo kies ĉefurbo estas Daroko mem, en la sudo de la Provinco Zaragozo (regiono Aragono).

## Geografio 
eta|225ra|maldekstre|Panoramo.
Romanos estas municipa teritorio en la sudo de la komarko Daroka Kamparo kie ĝi limas laŭhorloĝe kun la teritorioj de Lechón, Nombrevilla, Villarroya del Campo, Villadoz kaj Badules. Ĝi estas okcidente de la valo de la rivero Huerva.

La loĝloko Romanos mem estas sudokcidente de Zaragozo, provinca kaj regiona ĉefurbo, je 922 msm. Ĝi estas tute inter Villadoz (norde) kaj Lechón (sude) laŭ la aŭtoŝoseo *Autovía Mudéjar*, krome estas Nombrevilla sudokcidente kaj Badules nordoriente.

## Historio 
eta|225ra|maldekstre|Preĝejo.
La areo estis konkerita el islamanoj en la 12-a jarcento. En 1248, per privilegio havigita de Jakobo la 1-a, la loko sendependiĝis de Daroca, kaj ekestis parton de *Sesma de Langa* en la Komunumo de Domaroj de Daroca, kiu pluis ĝis 1838.

La loko ludis gravan rolon dum la Milito de la du Petroj. Oni konservas restaĵojn de la komplekso de la kastelo de la 14-a jarcento, ene de kiu estas la preĝejo de Sankta Petro de la 16-a jarcento. Tiu estas ununava gotika kun poligona absido kaj turo gotik-mudeĥara de milita deveno kaj ŝajne konstruita ĉirkaŭ 1400. Tiu turo estas simbolo de la lok kaj tial aperas en la municipa blazono.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Romanos kie oni malaltiĝis ĝis nunaj 132 loĝantoj. Evidente elmigrado foriris al industriaj areoj kiel Zaragozo, Daroko kaj Karinjeno.

## Aktualo 
Bazo de ekonomio nun estas agrikulturo (cerealoj, olivarboj kaj migdalarboj sed ĉefe vitejoj) kaj brutobredado (kortobirdoj, ŝafoj kaj porkoj) kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la preĝejo, ermitejo, lavejo, kvar krucmonumentoj, neĝujo kaj moderna urbodomo.

## Vidu ankaŭ 
* Municipoj de la provinco Zaragozo

## Referencoj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo
Stana (II) hidroksido

**Stana (II) hidroksido** aŭ **duhidroksido de stano** estas neorganika kombinaĵo apartenanta al la familio de la hidroksidoj, rezultanta el hidratagado de la **stana (II) oksido** aŭ hidrolizo de **stanozaj saloj**. Stana (II) hidroksido estas blanka, flaveca aŭ kremkolora solidaĵo, nesolvebla en akvo sed solvebla en alkoholoj kaj aliaj nepolaraj organikaj solvantoj. Stana (II) hidroksido prezentas duhidroksilajn grupojn ligitan al stanatomo. Ĝi konsistas je 1 stanatomo, 2 hidrogenatomoj, 2 oksigenatomoj kaj uzatas en kemiaj sintezoj.

## Reakcioj 
### Reakcio 1 
* Preparado de **stana (II) hidroksido** per traktado de **stana (II) oksido** kun **akvo**:

### Reakcio 2 
* Reakcio de **stana (II) sulfato** kun **baria hidroksido** donante **stana (II) hidroksido**

### Reakcio 3 
* Preparado de **stana (II) hidroksido** per hidrolizo de la **stana (II) klorido**:

### Reakcio 4 
* Preparado de **stana (II) oksido** per senhidratigado de **stana (II) hidroksido**:

### Reakcio 5 
* Reakcio de **stana (II) hidroksido** kun **klorida acido** donante **stanan (II) kloridon**:

## Vidu ankaŭ 
* Hidroksidoj
* Stana (IV) hidroksido

## Referencoj 
Kategorio:Hidroksidoj
Nombrevilla

**Nombrevilla** [nombreBIlja] estas municipo de Hispanio, en la sudo de la komarko Daroka Kamparo kies ĉefurbo estas Daroko mem, en la sudo de la Provinco Zaragozo (regiono Aragono). 

## Geografio
eta|225px|maldekstre|Panoramo.
Nombrevilla estas municipa teritorio en la sudo de la komarko Daroka Kamparo inter tiu de Romanos oriente kaj tiu de Daroko okcidente. Pli precize ĝi limas kun Daroca, Retascón, Villarroya del Campo, Romanos, Lechón, Anento kaj Villanueva de Jiloca. Ĝi estas proksime de la deklivaroj de la Iberia Sistemo ene de la depresio Teruel-Calatayud oriente de la valo de Jiloca. La altitudo de la teritorio gamas inter 850 m ĉe la torento San Julián ĝis 1046 m ĉe la vertico Anento. La klimato estas seka kaj malvarma. 

La loĝloko Nombrevilla mem estas je 80 km sudokcidente de Zaragozo, provinca kaj regiona ĉefurbo, je 921 msm. Ĝi estas tute inter Daroko okcidente kaj Romanos kaj Lechón oriente sur la aŭtovojo *Autovía Mudéjar*. 

## Historio
La areo estis konkerita el islamanoj en la 12-a jarcento. 

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Nombrevilla kie oni malaltiĝis ĝis nunaj 35 loĝantoj. Evidente elmigrado foriris al industriaj areoj kiel Zaragozo, Daroko kaj Karinjeno.

## Aktualo
Bazo de ekonomio nun estas agrikulturo (cerealoj) kaj brutobredado (ŝafoj) kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la preĝejo, krucmonumentoj, kaj naturaj lokoj.

## Vidu ankaŭ 
* Municipoj de la provinco Zaragozo

## Referencoj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo
Villanueva de Jiloca

**Villanueva de Jiloca** [biljaNŬEba deĥiLOka] estas municipo de Hispanio, en la sudo de la komarko Daroka Kamparo kies ĉefurbo estas Daroko mem, en la sudo de la Provinco Zaragozo (regiono Aragono). La loknomo *Villanueva* estas etimologie komprenebla kiel *Nova Vilaĝo*, kaj Jiloca estas aludo al la rivero.

## Geografio 
eta|225ra|maldekstre|Preĝejo.
Villanueva de Jiloca estas municipa teritorio en la sudo de la komarko Daroka Kamparo sude de tiu de Daroko. Ĝi estas en la deklivaroj de la Iberia Sistemo sur la valo de la rivero Jiloca. La altitudo gamas inter 1000 m oriente kaj 760 m borde de la rivero.

La loĝloko Villanueva de Jiloca mem estas je 91 km sudokcidente de Zaragozo, provinca kaj regiona ĉefurbo, je 768 msm. Ĝi estas tute inter Daroko nordokcidentekaj San Martín del Río sude kaj tute apude, la triopo ĉe la bordo de la rivero Jiloca.

## Historio 
La areo estis konkerita el islamanoj en la 12-a jarcento. En 1248, per privilegio havigita de Jakobo la 1-a, la loko sendependiĝis de Daroca, kaj ekestis parton de *Sesma de Langa* en la Komunumo de Domaroj de Daroca, kiu pluis ĝis 1838.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Villanueva de Jiloca kie oni malaltiĝis ĝis nunaj 57 loĝantoj. Evidente elmigrado foriris al industriaj areoj kiel Zaragozo, Daroko kaj Karinjeno.

## Aktualo 
Bazo de ekonomio nun estas agrikulturo (cerealoj, olivarboj kaj migdalarboj sed ĉefe vitejoj) kaj brutobredado (kortobirdoj, ŝafoj kaj porkoj) kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la mudeĥara preĝejo, kaj naturaj lokoj ĉefe ĉe la rivero.

## Vidu ankaŭ 
* Municipoj de la provinco Zaragozo

## Referencoj 
## Eksteraj ligiloj 
* Retejo de Villanueva de Jiloca en TYPO3 
* Novaĵoj de Villanueva de Jiloca

Kategorio:Loĝlokoj de provinco Zaragozo
Kategorio:Municipoj de la provinco Zaragozo
Luljeta Lleshanaku

**Lulieta Leshanaku** ( 2-an de aprilo 1968 en Elbasan) estas albana poetino.

## Biografio 
Ŝi kreskis en Kruja (albane: *Krujë*) sub la stalinisma reĝimo de Enver Hoxha. En sia junaĝo ŝi spertis multajn malavantaĝojn ĉar ŝia familio estis akuzita je politika malamikeco kontraŭ la Popola Socialisma Respubliko de Albanio. Ŝia onklo estis akuzita je planado de atenco kontraŭ Enver Hoĝa.  Luljeta povis fari superajn studojn nur post la falo de la diktaturo en 1990.  Ŝi studis lingvojn kaj literaturon en Tirano kie ŝi diplomiĝis ĉe la Fakultato de Filologio en la Universitato de Tirano, kie ŝi studis albanan filologion. Samtempe ŝi laboris kiel instruisto kaj kiel ĵurnalisto.
* *Verkistino de la Jaro* ĉe la librofoiroj en Tirano (2003)
* Premio de la slovena literatura festivalo *Kristal Vilenica* (2009, https://web.archive.org/web/20130905133105/http://www.vilenica.si/archive/p/173/l/2 ).
* Premio *Best Translation Book Awar*d (Usono, 2011).

## Notoj 
## Eksteraj ligiloj 
* (angla) Biografio, poemoj interrete en la retejo Albana literaturo en traduko
* (albana, angla) Poemoj de Luljeta Lleshanaku, *versopolis-poetry.com*

Kategorio:Albanaj poetoj
Kategorio:Vivantaj homoj
Kategorio:Naskiĝintoj la 2-an de aprilo
Paula Marosi

**Paula Marosi** [maroŝi], laŭ hungarlingve kutima nomordo **Marosi Paula** estis hungara skermisto (o), dufoja olimpiano, olimpika ĉampiono, oficisto. Ŝia frato estis József Marosi, ŝiaj geedziĝaj nomoj estis (laŭ hungarlingve kutima nomordo) *Földessy Ödönné,* poste *Bánvölgyi Dezsőné*.

Paula Marosi naskiĝis la  en Budapeŝto, ŝi mortis la  en Budapeŝto.

## Biografio 
Paula Marosi skermis ekde 1950 en sportklubo, inter 1961-1970 ŝi estis membro de la hungara nacia teamo. Tiutempe ŝi estis hungara ĉampiono okfoje. Ŝi estis olimpiano en Somera Olimpiko 1964 kaj Somera Olimpiko 1968 kun ora kaj arĝenta medaloj, krome mondĉampiono teame en 1962. Ŝi plene forlasis la skermon en 1972, poste ŝi estis oficisto en ministerio ĝis la pensiuliĝo en 1990. Ŝi edziĝis dufoje, dum ŝi divorcis en 1960 kaj ankaŭ ŝi naskis.

## Fontoj 
* hungarlingva biografio kun foto
* hungarlingva biografio kun foto 
* hungarlingva biografio kun foto

## Referencoj 
Kategorio:Hungaraj skermistoj
Kategorio:Hungaraj olimpianoj
Kategorio:Hungaraj olimpikaj ĉampionoj
Kategorio:Hungaraj oficistoj
Kategorio:Budapeŝtanoj
Kategorio:Hungaraj mondĉampionoj
Saint-Vincent-de-Paul

La geografia nomo **Saint-Vincent-de-Paul** en Francio povas interalie rilati al

* Saint-Vincent-de-Paul (Gironde) kaj
* Saint-Vincent-de-Paul (Landes).
Ronto

**Ronto-** estas prefikso uzata antaŭ unuoj de la internacia sistemo de unuoj. Ĝi indikas kvariliardonon (10−27) kaj ĝia simbolo estas "r".

Ĝi estis aldonita al la internacia sistemo de unuoj en 2022.

La maso de elektrono estas pli-malpli 1 rontogramo.

Kategorio:Mezurunuaj prefiksoj
Nuoj

**Nuoj** (怒族，Nù Zú) estas unu el ĉinaj etnoj, kiuj plimulte loĝas en Junano, kie vivas kun Bajoj, Dulongoj, Lisuoj kaj Tibetanoj kaj ankaŭ kun Hanoj. En Kaĉino de Birmo, Nuoj havas ĉirkaŭ 30 000 homojn. Ĝis 2010, popolnombroj de Nuoj estis 37 523.

## Nomo 
Nomo de Nuoj devenas el ilia patrujo, nome Nu rivero (怒江. Nuoj en malsamaj lokoj havas malsamajn nomojn: en Luŝui, ili estas sin 怒苏(nusu); en Fugong estas 阿怒 (a'nu); en Gongŝan, estas 阿龙 (along); en Lanping (兰坪), estas ruorou. Ili pensas sin esti antikva nacio, kiu loĝas en bordoj de riveroj Lancang kaj Nu. Nuoj en Gongŝan kredas Tibetan budhismon.En fina periodo de Qing, Katolikismo kaj Kristanismo enigis laŭ la Nu rivero. Ĝis 1956, Nuoj havis 207 kirkojn, 21 000 kredantojn.

## Referencoj 
Kategorio:Demografio de Ĉinio
Kategorio:Etnoj en Azio
Bismuta (III) hidroksido

**Bismuta (III) hidroksido** aŭ **trihidroksido de bismuto** estas neorganika kombinaĵo apartenanta al la familio de la hidroksidoj, rezultanta el hidratagado de la **bismuta oksido** aŭ hidrolizo de **bismutaj saloj**. Bismuta (III) hidroksido estas blanka solidaĵo, nesolvebla en akvo sed solvebla en alkoholoj kaj aliaj nepolaraj organikaj solvantoj. Bismuta (III) hidroksido prezentas tri hidroksilajn grupojn ligitan al bismutatomo. Ĝi konsistas je 1 bismutatomo, 3 hidrogenatomoj, 3 oksigenatomoj kaj uzatas en kemiaj sintezoj.

## Reakcioj 
### Reakcio 1 
* Preparado de **bismuta (III) hidroksido** per traktado de **bismuta (III) oksido** kun **akvo**:

### Reakcio 2 
* Reakcio de **bismuta (III) sulfato** kun **baria hidroksido** donante **bismutan (III) hidroksidon**:

### Reakcio 3 
* Preparado de **bismuta (III) hidroksido** per hidrolizo de la **bismuta (III) klorido**:

### Reakcio 4 
* Preparado de **bismuta (III) oksido** per senhidratigado de **bismuta (III) hidroksido**:

### Reakcio 5 
* Reakcio de **bismuta (III) hidroksido** kun **klorida acido** donante **bismutan (III) kloridon**:

## Vidu ankaŭ 
* Hidroksidoj

## Referencoj 
Kategorio:Hidroksidoj
Used

**Used** [uSED] estas municipo de Hispanio, en la sudokcidento de la komarko Daroka Kamparo kies ĉefurbo estas Daroko mem, en la sudokcidento de la Provinco Zaragozo (regiono Aragono).

## Geografio 
Used estas municipa teritorio en la sudokcidento de la komarko Daroka Kamparo inter tiu de Fombuena oriente kaj tiuj de Villadoz kaj Romanos okcidente. Ĝi estas proksime de la montaro Sierra de Santa Cruz en la deklivaroj de la Iberia Sistemo norde de la Lageto Gallocanta. La municipa teritorio estas en ebenaĵo nomita Campo de Bello, kaj ĝi limas norde kun Atea, Orcajo kaj Balconchán, sude kun La Yunta kaj Embid de la provinco Gvadalaĥaro en la regiono Kastilio-Manĉo kaj Torralba de los Frailes; oriente kun Santed, Gallocanta kaj Las Cuerlas, kaj okcidente kun Torralba de los Frailes kaj Cubel.

La loĝloko Used mem estas je 100 km sudokcidente de Zaragozo, provinca kaj regiona ĉefurbo, je 1 050 msm. Ĝi estas inter Torralba de los Frailes okcidente, kaj Santed kaj Val de San Martín oriente.

## Historio 
eta|225ra|maldekstre|Preĝejo.
eta|225ra|maldekstre|Ermitejo.
eta|300ra|maldekstre|Ruinoj de nefinita palaco "La Obra".
La areo estis konkerita el islamanoj en la 12-a jarcento. La plej frua dokumenta mencio al Used estas de la jaro 1199. Tiam estis uzitaj aliaj literumoj nome Fuset, Huset, Uset, Usset, kaj ekde fino de la 17-a jarcento kaj komenco de la 18-a jarcento jam aperis kiel Used.

En la Milito de la du Petroj Used estis en la centro de la konflikto, nome de 1356 ĝis 1361. En 1356, Used estis preskaŭ detruita kaj fine de 1357 ĝiaj lokanoj devis rifuĝiĝi en la kastelo de Cubel. En la dua parto de tiu konflikto, kiam la kastilia reĝo Petro okupis Calatayud, ankaŭ Used suferis la agadojn de la kastilianoj. Tamen Used superis tiun konflikton kaj la epidemion de nigra pesto.

Used formis parton de la *Sesma del Campo de Gallocanta*, integrita de la lokoj proksimaj al la lageto, escepte Tornos kaj aliaj pli proksimaj de la rivero de la rivero Jiloca, proksimaj al Daroko kiel Manchones, Murero, Báguena, San Martín del Río kaj Villanueva de Jiloca.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Used kie oni malaltiĝis ĝis nunaj 271 loĝantoj. Evidente elmigrado foriris al industriaj areoj kiel Zaragozo, Daroko kaj Karinjeno.

## Aktualo 
Bazo de ekonomio nun estas agrikulturo (cerealoj) kaj brutobredado (kortobirdoj, ŝafoj kaj porkoj), forstado kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la preĝejo kun renesanca orgeno, urbodomo, ermitejo, blazondomoj, ruinoj de nefinita palaco "La Obra" kaj naturaj lokoj ĉefe ĉe la lagetoj.

## Vidu ankaŭ 
* Municipoj de la provinco Zaragozo

## Referencoj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo
Luan Starova

**Luan Arif STAROVA** (, naskiĝis la 14-an de aŭgusto 1941 en Pogradec - mortis la 24-an de februaro 2022) estis albana verkisto kiu vivis en Nord- Makedonio.  Li verkas en la albana kaj en la makedona lingvoj.

## Biografio 
Li kreskis en la Jugoslavio de Tito kaj studis la francan lingvon kaj literaturon ĉe Universitato de Skopje (1960–1967). Post lia diplomiĝo, li laboris kiel ĵurnalisto, fariĝanta en 1968 la redaktoro de la albanlingva programo de Televido Skopje.

Ekde 1985, Starova ankaŭ laboris en nombro de diplomatiaj poŝtoj en diversaj eŭropaj kaj arabaj landoj

Starova komencis verki romanojn en 1971  

### Verkoj (elekto) 
* Луѓе и мостови (1971) (*Homoj kaj Pontoj*)
* Kutijtë e pranvëres (1971) (*La Limoj de Printempo*)
* Barikadat e kohës (1976) (*La Barikadoj de Tempo*)
* Доближувања (1977) (*Alproksimiĝoj*)
* Релации (1982) (*Rilatoj*)
* Кинеска пролет (1984) (*ĉina Printempo*)
* Пријатели (1986) (*Amikoj*)
* Континуитети (1988) (*Kontinuecoj*)
* Митска птица (1991) (*Legenda Birdo*)
* Песни од Картагина (1991) (*Kantoj de Kartago*)
* Мостот на љубовта (1992) (*La Ponto de Amo*)
* Татковите книги (1993) (*La Libroj de mia Patro*)
* Време на козите (1993) (*La Tempo de la Kaprinoj*; malgranda eltiraĵo estas tradukita kiel *La Kapra Aĝo*)
* Балкански клуч (1995) (*La Balkana Ŝlosilo*)
* Француски книжевни студии - 20 век (1995) (francaj literaturaj studoj: la 20-a jarcento)
* Атеистички музеј (1997) (*La Muzeo de Ateismo*)
* Пресадена земја (1998) (*La transplantita landon*)
* Патот на јагулите (2000) (*La Vojo de la Angiloj*)

## Tradukado al la angla 
En 2014 Christina E. Kramer, tradukistino al la angla, ricevis financan subtenon de la *National Endowment for the Arts* (Nacia Fonduso por la Artoj) pro ŝia laboro traduki la romanon *La Vojo de la Angiloj* (eble sub la angla titolo *Pyramid of Water*). Tio ĉi estis la unua fojo iam ajn ke subvencio de la *National Endowment for the Arts* estis aljuĝita al la subteno de traduko de makedonlingva verko al la angla.

## Referencoj 
Kategorio:Oficiroj de la Honora Legio
Kategorio:Albanaj verkistoj
Kategorio:Albanaj tradukistoj
Kategorio:Nord-makedonaj verkistoj